Luciano Pavarotti
Luciano Pavarotti (12. oktoober 1935 Modena, Itaalia – 6. september 2007 Modena, Itaalia) oli Itaalia lüürilis-dramaatiline ooperitenor. Teda peetakse 20. sajandi kõige karismaatilisemaks[viide?], professionaalsemaks[viide?], edukamaks[viide?] ja populaarsemaks tenoriks[viide?]. Ta oli väga ilusa varjundirikka häälega laulja[viide?], kes oli lisaks tuntud laitmatu diktsiooni ja suurepärase laulmistehnika poolest[viide?]. Ta paistis silma muljetavaldava lavalolekuga[viide?] ja rollide väljendusrikka esitamisega. Pavarottit on nimetatud kommertstenoriks, kuna ta osales paljude ooperite täispikkades helisalvestustes, plaadistas arvukalt ooperiaariaid ja ooperiduette ning esitas meelsasti popmuusikat. Tema plaadistusi on ostetud üle 100 miljoni eksemplari. Ooperivälistes esinemistes paistis Pavarotti silma elurõõmu ja soojuse poolest. Ta esines üle maailma soolokontsertiga ning koos Hispaania tenorite Plácido Domingo ja José Carrerasega suure populaarsuse saavutanud kolm tenori triona. Pavarotti suhtles meelsasti ajakirjandusega ning oli sage esineja raadios ja televisioonis.